Teknologien Faroa 2019 #1 | Azkue Fundazioaren Egunkaria\n2019(e)ko martxoak 5\nItsasoa mugitua dator, informazio askorekin, hau da farotik ikusi ahal izan duguna. Teknologiaren handien albiste kezkagarriak, aurpegi detekzioa, inteligentzia artifiziala, datuak eta kontrola.\nEkonomia digitalaren erregularizazioaren saiakera garrantzitsuak, ingurumenaren inguruko teknologiak eta berrikuntzak. Mundutik, Txinak albiste gero eta gehiago sortzen ditu, baina gurean ere zenbait ere harrapatu ditugu. Garai politiko txarretan ere, jendearen eta jendartearen alde apustu egiten dutenak ere badaude noski.\nGooglek milioika pertsonen mugimenduen telefono datuak pakete bihurtu eta saltzea du helburu, zure banku izateko datu bilketan jarraitzen duen bitartean. Frantzian, lege hausturak direla eta lehen zigor potoloak jasotzen hasi dira, hori bai, diru asko Bermudetan gordea duten bitartean.\nFacebookek kritika asko jasotzen ditu, baina badu plan bat. Facebook, Instagram eta Whatsapp- en arteko fusioa egitea du helburu. Bestetik, gazteenen bizitza digitalari buruzko datu gehiago eskuratu nahi ditu oraindik, oraindik gazteago direnean harrapatzeko helburuarekin.\nPribatutasun arazo ezagunengatik zigorrak jasotzen ari den arren, jende askok oraindik ez daki beren bizitzetatik zer jasotzen duen ere eta okerrago ere izan daitekeela oraindik.\nGure app-ek gero eta gehiago dakite guri buruz eta inteligentzia artifizialak, datu biometrikoei lotuta arazo berriak sortuko ditu. Larrienetako bat, aurpegi detekzio automatikoari lotutakoa da. Batzuetan, aplikazioetako akatsak edota gaizki gordetako edukiak izan daitezke arazoen iturri, baina ia edozein aurpegi errekonozimendu masibo askatasunaren aurkako eraso bat da.\nTxinak gero eta albiste gehiago eskaintzen ditu. Alde batetik txipen munduan aurrerapausoak eman ditu adimen artifizialari lotuta. Garraio publiko elektrikoan aurrerapauso itzelak egiten ari da eta autobus autonomoen flota izugarri bat jarri nahi du martxan. Zibergerra ere informazio esparru garrantzitsu bat da, ez bakarrik Txinan, baita beste herrialde askotan ere; Japoniak adibidez, bere herriko gailuak erasotuko ditu, hauen segurtasuna hobetzeko helburuarekin. Ziber-mehatxuei buruz asko entzungo dugu 2019. urte honetan.\nDatuak, datuak, datuak… mantra bat bilakatu zaigun kezka orokor bat. Datu handiekin zer egin eta nola kezka iturri bihurtu da; feminismotik ere azterketa lerro interesgarriak abiatzen ari dira. Bartzelonan aldiz, politika lerro berriak jarri dituzte martxan, Francesca Briaren taldearen eskutik. Katalunia mailan ere, ari dira behingoz ekonomia digitalaren alorreko gehiegikeriei muga jartzen. Ez da leku bakarra, New Yorken ere ari dira hau arautzen.\nBlockchain teknologia gutxiago entzuten da, heldutasun seinale izan daiteke edo auskalo. Hala ere, bi proposamen deigarri topatu ditugu Holochain eta stablecoin-ak.\nEkonomia digitaleko ereduek, lanaren prekarizazioan eragin zuzena izan dute, baina orain teknologia bai, baina beste eredu “justuago” batzuk ere agertzen hasi dira. Lanaren eztabaida dago atzean beti, desagertuko diren lanak baino (Tesla bezalako enpresa handiek egiten duten moduan), sindikatuetan antolatzeko tresna berriak, kooperatiba mugimendu teknifikatuak edota komunen inguruko proposamenak mahaigainean daude orain.\nItsasoko urak uste baino azkarrago berotzen ari dira. Horren aurrean, itsasoari lekua kentzeko teknologien garapena izugarriak egiten ari dira. Beste planeta batera joan nahiko lukete batzuk eta horra begira daude eta horregatik ere, misio espazialez jositako urtea izango da hau. B planetaren aukerak baina, ez dirudi plan onena denik.\nOsasunaren alorrean behintzat badira albiste onak, ama zelulen ikerketan adibidez. Erretzeari uzteko garaian, e-zigarretak lagundu dezakeela ere jakin dugu. Garunen arteko, konexio zuzenaren bidez elkarlanean aritzeko teknikak ere probatzen ari dira. Hala ere, egunerokoan teknologiaren zenbait erabilerak sortzen digun insomnio kontrolatzen hasteko beharra ere agertzen hasi da. Startup ereduan sustatutako ekintzailetzak ere, arazo psikologikoak sortzen dituela dakigu orain.\nEuskal Herriari begira, Euskalteli gelditzen zitzaioen euskal izaera gutxia galtzear dagoela ikusi dugu. Jendartean dauden arrakalei begiratzen dio Ion Maiak eta herrigintzaren corpus berri baterako ideiak proposatzen Joseba Garmendiak. Argi dago ezta? zerbait gaizki egin dugu bidean, konplikatua bada ere, gure giza izaera kolektiboan idarra jartzea dagokigu.


Tiroak tiroen truke - Mundua - Berria\nTiroak tiroen truke\nKairoko negoziazioek huts egin orduko, Hamasen buruzagi militarrak jarri ditu jomugan Israelek.\nBeste 10.000 erreserbista frontera deitu nahi ditu Tel Avivek\nJende ugari bildu zen atzo Hamaseko hiru buruzagien hiletan, eta protesta egin zuten Israelen aurka. MOHAMMED SABER / EFE\nJada ez du balio diplomaziak, ez eta moralitatearen inguruko galderek ere. Gazako blokeoa amaitzeko elkarrizketek huts egin ondotik, Israelgo Gobernuak ez du estrategiarik erakusten; bai, ordea, asmo argi bat: Hamasi ahal beste kalte egitea, min handiena egiten dion guneetan. Kairoko elkarrizketak hautsi eta ordu gutxira, negoziaziokide izandako horiexek jarri ditu jomugan. Atzo goizaldean Hamaseko hiru buruzagi militar hil zituen armadak Rafah inguruan; haietako bi Gaza hegoaldeko erresistentziaren arduradunak ziren.\nManifestazio jendetsuak egin dituzte palestinarrek, eta Israelek «garesti» ordainduko duela ohartarazi dute Al-Qassam Brigadek, Hamasen adar militarrak. Hilketa selektiboek are gehiago behartzen dute Gazako tentsioa: Israelek negoziazioekin daukan konpromiso faltaren adierazletzat jotzen dituzte. Herenegun, elkarrizketak amaitutzat jo eta gutxira, Mohammed Deif Al-Qassam Brigadetako buruaren etxea bonbardatu zuen armadak. Hamasek jakinarazi duenez, Deif ez zegoen etxean, baina bai haren emaztea eta bi seme-alaba txiki. Hirurak hil dituzte.\nDeifek urteak zeramatzan Israelen etsaien zerrendan, atzo hildako hirurek bezalaxe. Besteak beste, Gilad Shalit soldaduaren bahiketan nahastu dituzte, eta aukera suertatu orduko bonbardatu dituzte haien etxeak. B'tselem giza eskubideen aldeko elkartearen arabera, armadak gutxienez hamasei familia bonbardatu ditu bi hilabeteotan, ustez Hamaseko kide bat etxean zegoelako. Eraso horietan, denera 458 lagun hil dira, 214 adingabe tartean.\nDenera, Hegi Babesgarria operazioa hasi zenetik, Israelgo indar armatuek 2.049 palestinar hil dituzte Gazan, eta 10.000 baino gehiago zauritu; atzo, egun bakarrean, gutxienez 22 lagun hil ziren bonbardaketetan. Israelgo Gobernuak, ordea, ez du asmorik adierazi erasoa aurki gelditzeko: beste 10.000 erreserbista frontera deitzeko baimena eskatu dio Defentsa Ministerioak Benjamin Netanyahuren kabineteari. Lehen ministroa pozik agertu da Hamaseko goi kargudunen hilketekin, eta eskerrak eman dizkie Shin Bet zerbitzu sekretuei «israeldar guztien izenean».\n«Israeldar guztiak» esatea gehitxo izan daiteke, baina, oro har, gizartearen zati handi baten babesa du Netanyahuk. Haren gobernuan moderatu ospea duten hainbat ministrok ere onespena eman diote Gazako operazioari; esate baterako, Tzipi Livni Justizia ministroak: «Beti babestuko ditut buruzagi terroristen hilketa selektiboak». Joan den udaberrira arte PAN Palestinako Aginte Nazionalarekin negoziatzen aritu da Livni, baina ez du iritzi bera palestinarren beste zatiaz: «Ez dut Hamasekin negoziatuko».\nAmi Kaufman +972mag aldizkari digitalaren sortzaileak salatu du ezkerreko sektore txiki batek izan ezik israeldar gehienek «enpatia falta absolutua» adierazten dutela beste aldearen sufrimenduarekin: «Lehen, jendea hiltzen genuen, eta axola zitzaigun. Orain, ezin zaigu gutxiago axola». Gogora ekarri du Israelgo armadak 2002an Salah Xehadeh buruzagi militarra hil zuenean sortutako polemika: «Bazegoen eztabaida bat hilketa haren moralitatearen inguruan, hamalau errugaberekin batera hil zutelako; tartean, hainbat haur».\nHamasek bere modura erantzun dio Israeli, eta erasoa albait garestien irten dakion ahaleginduko dela iragarri du. Orduotan suziri gehiago jaurti ditu Israel aldera —gutxienez bi pertsona zauritu dituzte—, eta Tel Aviveko Ben Gurion aireportuko hegaldiak bertan behera uzteko gomendatu die hegazkin konpainiei. Aldi berean, PANekin eta Egiptorekin negoziatzen jarraitzen du zuzendaritzak: atzo Dohan elkartu ziren Mahmud Abbas PANeko burua eta Khaled Mexal Hamasekoa, eta, Haaretz egunkariaren arabera, gaur Kairon biltzekoak dira Abdel Fattah al-Sisi Egiptoko presidentearekin.\nEkialde Hurbileko hainbat hedabide eta analista bat datoz: Hamasek, erresistentzia mugimendu gisa, babes handia irabazi du Israelen erasoa hasi zenetik. Michel Warschawski ekintzaile ezkertiarraren arabera, «munduko laugarren armada handienari» aurre egiten jakin duelako estimatzen dute gazatarrek. «Bi hilabete odoltsuren ostean, Hamasek oraindik Israelgo eguneroko bizimodua desegonkortzea lortzen du; baina, horrez gain, izugarrizko ospea ere irabazi du palestinar guztien artean. Mahmud Abbas presidentea, berriz, NBEren bitartekari baten rola jokatzen ari da».


Herri Ondarea :: Garizuma denporan txakolina eta intxaurrak\nGarizuma denporan txakolina eta intxaurrak\nNatividad Bilbao Onaindia deitzen da. 1929ko otsailean jaio zan Txakoli esaten deutsien baserrian, Larrinagatxu auzoan. Mahatsa eukien baserri inguruan eta txakolina egiten eben etxean. Garizumako denporan saltzen zan txakolina. Zapatu-domeketan, kuadrillak prozesinoan joaten ziran eurenera txakolina hartzen, biderik egon ez arren. Txakolinagaz batera, lehenengoetan, Artaunetik ekarriko intxaurrak saltzen ebezan. Marmolera, Mugarrara, ekarten eutseezan berrehun kiloko zakuak astoetan. Eurenean beti egon dira hiru-lau asto etxean. Amaitu orduan, beste hainbeste ekarteko errekadua agintzen eutseen. Garizuma sasoia amaitzen zanean, han ez zan arimarik geratzen.


Gorostitzako kiroldegiko galdara berritzeko lanak hasiko ditu Barakaldok - Deia\nGorostitzako kiroldegiko galdara berritzeko lanak hasiko ditu Barakaldok\ndeia.eus | barakaldo 03.05.2022 | 15:13\nCO2 emisioak murrizteko helburuarekin, berrikuntzak egingo ditu Barakaldoko Udalak Gorostitzako udal kiroldegian. Bada, aste honetan bertan hasiko dira galdara berritzeko lanak.\nHorrela, egungo gasolio galdaren ordez, gas galdara jarriko du, efizienteagoa, jasangarriagoa eta ingurumenarekiko hobea, kiroldegia bera eta igerilekuetako ura berotzeko. 6 hilabetean amaituko dira lanak.\nEraikin osoan beroa sortzeko gasolio-galdarek eta igerilekuko, aldageletako eta kafetegiko aireak tratatzeko klimatizagailuek osatzen dute egungo instalazioa. Aste honetan hasiko den berrikuntzak honako hauek biltzen ditu: galdara-gela gas natural bidezko berokuntza-sistema bihurtzea, igerilekuan ekipoak deshumektatzea eta igerilekuko ura berotzeko beroa berreskuratzea; kafetegia girotzeko aprobetxamendu geotermikoa duen instalazioa; eguzki-instalazio fotovoltaikoa, eta eguzki-instalazio termikoa, ur bero sanitarioa sortzen laguntzeko.\nEgungo instalazioarekin, Gorostitzako kiroldegiak 2.192.119 kWh-ko energia-kontsumoa egiten du urteko. Galdara berriari esker, energia-kontsumo hori urtean 788.791 kWh-ra murriztuko da, hau da, egungo kontsumoaren % 35 baino ez da kontsumituko. Galdara berriarekin energia-kontsumoa % 65 murriztuko da egungo kontsumoarekin alderatuta.\nKontsumoaz gain, gas naturalera aldatzeak kiroldegiaren funtzionamenduak eragiten dituen CO2 isurketak murriztea ahalbidetuko du. Kiroldegiak klimatizatutako bi igerileku eta hainbat kirol-pabilioi ditu. Gaur egun, gasolinaren instalazioarekin kiroldegiak 576.504 kg CO2 isurtzen ditu urtean. Galdara berriak kontsumo hori 166.581 kgCO2ra murriztuko du urtean, hau da, egungo isurketen % 28ra. Urteko CO2 emisioak % 72 murriztuko dira, Barakaldo garbiagoa, berdeagoa, jasangarriagoa izan dadin.\n645.000 EUROTIK GORAKO INBERTSIOA\nGaldara ordezteko lanek ez diete inolako trabarik egingo kiroldegiko erabiltzaileei espazioak edo zerbitzuak ixteari dagokionez; beraz, Gorostitzaren jarduera normaltasunez mantenduko da datozen hilabeteetan. «Ezinbestekoa da aldaketa, galdara oso zaharra delako, eta, erabatekoa izango da gainera, igerilekuetako eta kiroldegiko erabiltzaileei eskaintzen zaien zerbitzua hobetzeaz gain, instalazioen eraginkortasun energetikoa hobetzea ahalbidetuko duelako, Barakaldo hiri jasangarriagoa bihurtuz, eta hori da guztiok nahi duguna», azaldu du Iñigo Asensio Barakaldo Kirolak-eko presidenteak.\nObrak 645.712,92 euroko inbertsioa ekarri du (BEZa barne), eta Amaia del Camporen taldeak hiriko kirol-instalazioak hobetzeko abian jarritako jarduketa-sortaren parte da.


Irekia Eusko Jaurlaritza - Gobierno Vasco :: Esther Ferrerri Gure Artea saria eman diote haren ibilbide artistikoa aitortzeko\nEsther Ferrerri Gure Artea saria eman diote…\nEsther Ferrerri Gure Artea saria eman diote haren ibilbide artistikoa aitortzeko\n<iframe src="https://www.irekia.euskadi.eus/eu/embed/videos?video_path=2012%2F06%2F05%2Fpremios_gure_artea%2Fhtml5%2Fpremios_gure_artea.mp4" width="320" height="210" allowfullscreen></iframe>\nEsther Ferrerri Gure Artea saria eman diote haren ibilbide artistikoa aitortzeko Iturria: Irekia\nSergio Pregok, sormen jarduera dela-eta, eta Xabier Sáenz de Gorbeak, ikusizko arteetan egin duen jardueragatik, Gure Artea saria ere jaso dute\nEusko Jaurlaritzako Kultura, Gazteria eta Kirol sailburuorde Antonio Riverak, epaimahaiko presidente Fernando Golvanorekin batera, Gure Artea sarietako 2012ko edizioko irabazleak zein izan diren jakitera eman dute. Hona eman saridunak: Esther Ferrer, bere ibilbide artistikoagatik; Sergio Prego, sormen jardueragatik, eta Xabier Sáenz de Gorbea, ikusizko arteen eremuan egin duen jardueragatik.\n65.000 euro banatzen dira Gure Artea sarien bidez; hasierako bi modalitateek 25.000 euroko saria dute eta hirugarrenak 15.000 euroko saria; sarien bidez, saridunek egin duten lana nolabait ordaindu eta arte garaikidean eta euskal kulturan egindako ekarpena onartu nahi da; sortzaileak saritzen dira -bai euren ibilbide profesionalagatik, bai azken urte hauetan egin duten sormen jardueragatik- baita beste eragile batzuk ere, arte plastikoen edo ikusizko arteen eremuan egin duten aipatzeko moduko jarduera orokorragatik edo jarduera jakin batengatik.\nGure Artea Sarietako 2012ko edizioan ondokoek osatu dute epaimahaia: Fernando Golvano, EPV/EHUko Filosofiako fakultateko irakasle, komisario eta arte kritiko (epaimahaiburua); Aimar Arriola komisario eta ikertzaile; Alicia Fernández historiagile, arte kritikari eta erakusketen komisario eta gaur egun Rekalde Aretoko zuzendari, eta Ana Román eta Maider López artistak eta UPV/EHU Arte Ederren fakultatean Arte Ederretan lizentziadunak.\n- Arte ibilbidea aitortzeko saria: sormen lanagatik eta kultura eta arte garaikidean egindako ekarpenagatik nabarmendu den artistari ematen zaio; aintzat hartuko da artista horren obra eta ibilbide osoa. 2012ko Gure Artea saria modalitate honetan (eta 25.000 eurokoa da) Esther Ferreri eman diote.\n- Sorkuntza jarduera aitortzeko saria: azken urteak aintzat hartuta, bere jarduera artistikoagatik edo sormen jardueragatik sorkuntza garaikideari egindako ekarpenagatik nabarmendu den artista edo artista-taldea aitortzeko saria da. 2012ko Gure Artea saria modalitate honetan (eta 25.000 eurokoa da) Sergio Pregori eman diote.\n- Ikusizko arteen arloan eragileek egindako jarduera aitortzeko saria: Euskal Autonomia Erkidegoko arte plastiko eta ikusizkoen arloan egindako ekarpenagatik, alegia, kulturaren balio-katearen urratsetan (ikerketa, prestakuntzak, sorkuntza-ekoizpena, sustapena-hedapena eta banaketa) horiek sustatzeko jarduerak garatuz egindako lanagatik nabarmendu diren pertsona fisiko edo juridikoak, publikoak edo pribatuak, aitortzeko saria. Aintzat har daiteke ibilbide osoa edo, bestela, azken urte hauetan egindako programa edo proiektu jakin batzuk. 2012ko Gure Artea saria modalitate honetan (eta 15.000 eurokoa da) Xabier Sáenz de Gorbeari eman diote.\nGogoratu beharra dago bigarren aldiz egin dela Gure Artea sarien deialdia modu honetara, Ikusizko Arteen sektoreko talde operatiboak aurreko eredua guztiz eraldatzeko egin zuen gomendioari erantzunez. Proposamen horren arabera, ondokoak bereizi dituzte: alde batetik, ikusizko arteak saritzeko helburu duen deialdi bat, hau da, saridunek egin duten arte ekintza gizartean berariaz onartzekoa eta, beste alde batetik, arte garaikidea sustatzeko programa bat. Azken programa honek, euskal arte garaikidearen inguruan gizartean ezagutza, ekoizpena eta zabalkuntza sortzeko moduko zenbait testuinguru sortuko ditu eta irekita dago artistei zein Gure Artea sarien aurreko edizioetan jasotzen ez ziren beste parte-hartzaile batzuei. Programak EREMUAK izena du.\nEsther Ferrer (Donostia, 1937)\n1966. urtean Zaj taldearekin hasi zenetik, gure testuinguruan artista aitzindaria da ekintza-arteari dagokionez. Ibilbide luze horretan performancen beti berritu du eta praktika suntsikor hori urratzen jarraitu du bertaratuentzat egoera ezezagunak, gogoetatsuak eta aztoratzaileak sortuz. Hori guztia dela-eta, nazioarte mailan lana aitortu diote eta gaur egun ikuskizunetan, jaialdietan eta arte-zentro garrantzitsuenetan proiekzio handienetakoa duen euskal artista da. 1999. urtean Manolo Valdésekin batera Veneziako Bienalean hartu zuen parte eta 2008an Arte Plastikoen Sari Nazionala jaso zuen. 2009an Jakiunde, Zientzia, Arte eta Letren Akademiako adiskide zenbakidun aukeratu zuten.\nEsther Ferrerrek ekoizpenean objektuak, argazkiak eta dokumentatzen dituen ekintzak jasotzen ditu. Bere estudioan, gainera, aldizka zenbait pieza modu zorrotzean egiten ditu hirurogeiko hamarkadatik, eta zenbaki primoen poetika misteriotsua da horien guztien lotura. Zenbait obra kontzeptual dira, adibidez El poema de los números primos edo El triángulo de Napoleón. Vitoria-Gasteizko Prado parketan obra publiko bat du; zenbaki misteriotsu horien teoreman oinarritutako muntaketa bat da.\nSergio Prego (Hondarribia, 1969)\nSergio Pregoren sorkuntza, arriskuagatik eta izaera esperimentalagatik nabarmendu da. Artelekuk laurogeita hamargarren hamarkadaren hasieran sustatutako bultzada berritzaile horren bidez hasi zuen; bultzada horrek gazte sortzaileen konstelazio berri baten sorrera erraztu zuen.\nBideoa (batzuetan argazki-irudien bidez muntatzen ditu), eskultura eta instalazioa ikertzeko modu gisa erabiliz, gorputzaren, espazioaren eta bien arteko harremanaren inguruan aurretik finkatuta ditugun zenbait nozio aztertuko ditu. 60ko eta 70eko hamarkadetako artista kontzeptual minimalista edo performatibo batzuen korronteak erreferentziatzat hartuta, artista honek eskulturaren kontzeptua zabaltzen duten zenbait gailu sortu ditu eta, horrela bada, espazioa antzemateko eta esperimentatzeko beste modu batzuk sortuko ditu. Zenbait egoera dokumentatu sortuz, ezinezkoa den horren baldintzak proposatuko ditu; horretarako, gorputzen eta horien ingurunearen arteko harremanetan diren ohiko koordenatuak aldatuko ditu. Lan batzuek pertzepzioaren eta zentzumenen prozesuetan jartzen dute arreta eta espazio eta entzumen itxuraldaketako egoerak eta efektuak sortuko dituzte, bai entzumenezko inguruneak sortuz, bai arkitektura mugikorrak edo aldi baterako arkitekturak sortuz, eta horiek inguruneko espazioarekiko harremana zalantzan jarrarazten digute.\nNazioarte mailan arte publikoaren inguruko zenbait esku-hartzetan parte hartu du, Vito Aconcci-ren proiektuen edo beste artista batzuen proiektuen bidez. Sergio Prego banakakoak ditu Sienako Palazzo delle Papessen, Bilboko Rekalde Aretoan eta Napoliko Alfonso Artiaco, Koloniako Buchman edo New Yorkeko Lombard-Freid Fine Arts galerietan.\nXabier Sáenz de Gorbea (Areatza, 1951)\nXabier Sáenz de Gorbearen ibilbidea luzea eta saiatua izan da euskal arte modernoaren eta garaikidearen eremuetan, eta adibidez arte kritiko, komisario, ikerlari, sustatzaile eta Arte Ederretako fakultateko irakasle izan da.\nArte kritiko moduan, epaimahaiak prentsan eta aldizkari espezializatuan luze aritu dela aitortu du. Laurogeiko hamarkadatik ia ehun erakusketen komisario izan da; erakusketa gehienek lotura dute euskal arte moderno eta garaikidearekin; horien guztien artean ondokoak nabarmendu ditzakegu: Guiard, Arteta, Tellaeche, Lucarini, Oteiza, Basterretxea, Ortiz de Elgea, Dionisio Blanco, Mikel Díez Alaba, Iñaki de la Fuente eta beste batzuei eskainitakoak. Saiakera eta monografia anitz idatzi ditu euskal artista horien eta beste batzuen inguruan. Gainera, Remigio Mendibururen obra katalogatu du.\n1971. urtean Windsor galeriaren fundatzailetako bat izan zen, Euskal Artisten Elkarteko (1983. urtean sortu zen) kide aktibo izan zen eta Eusko Jaurlaritzako Kultura Kontseiluaren aholkulari izan zen 1988tik 1991erako epean. Gainera, Eguzki Argitaraldiko arte aholkularia da, zenbait katalogo eta kartel diseinatzen ditu eta ETBrako eta Bizkaiko Foru Aldundirako arteko bideoen gionista eta errealizadore izan da. Halaber, ondoko meritua ere badu: hirurogeita hamarreko eta laurogeiko hamarkadetako euskal arte garaikideko agiriak, kartelak eta aldizkariak bildu eta artxibatzen ditu, eta jarduera hori ez zaio askotan aitortu; horiek guztiak, azterketa kritikorako eta geroko oroimenerako funts oso baliotsua osatu dute.\nKultura, Gazteria eta Kirol sailburuordea (IX legealdia)\nBingen Zupiria Kultura eta Hizkuntza Politikako sailburuak 2019ko Gure Artea sarietako irabazleak iragarri ditu: Miren Arenzana Letamendi, Sahatsa Jauregi Azkarate eta Xabier Arakistain Ecenarro\nIñigo Urkullu Lehendakariak banatu ditu Pello Irazu, Laida Lertxundi eta Leopoldo Zugazaren lana aitortzen duten Gure Artea Sariak 2020\nGema Intxaustik, Erlea Manerosek eta Bulegoa z/b taldeko arduradunek aurtengo Gure Artea sariak jaso dituzte Bingen Zupiria sailburuaren eskutik\nGema Intxausti, Erlea Maneros eta Bulegoa z/b taldea dira aurtengo Gure Artea sarien irabazleak


Irekia Eusko Jaurlaritza - Gobierno Vasco :: Euskal musika testuinguruko obra garrantzitsuenez beteriko egitaraua Musikasteren 50. edizioa ospatzeko\nEuskal musika testuinguruko obra…\n<img src="https://bideoak2.euskadi.eus/2022/05/17/news_77352/Musikaste2.jpeg" style="max-width:100%" alt="Musikaste2.jpeg" />\nMusikaste2.jpeg Iturria: Irekia\nEkitaldia ostegun honetan hasiko da eta hilaren 28ra arte iraungo du. Jardunaldi horietan hamar emanaldi izango dira.\nMusikastek 50 edizio beteko ditu maiatzean. Eresbil Fundazioak – Musikaren Euskal Artxiboak eta Andra Mari Abesbatzak bizirik mantentzen dute ekitaldi hau sortzera eraman zituen ideia: musikaren ikerketa sustatzea, sortzaileei eta interpreteei laguntzea eta beren obrak jakitera ematea, duela gutxi jaialdiari lotutako dantza ahaztu gabe.\nJaialdiaren urrezko ezteiak direla eta, euskal musika testuinguruko obra garrantzitsuenek osatutako programa aurkeztuko da. Ospakizun hau antolatzaileentzat mugarria izan da, eta errepertorioa aukeratzeko orduan lanen kalitatea eta interpreteak bereziki zaindu dituzte.\nEdizio honen aurkezpena astearte honetan egin da Errenterian, Eresbil Fundazioaren egoitzan. Ekitaldian hainbat erakundetako ordezkariak izan dira. Bertan izan dira Andoni Iturbe, Eusko Jaurlaritzako Kultura Sailburuordea; María José Telleria, Gipuzkoako Foru Aldundiko Kulturako Auzendari Nagusia; Aizpea Otaegi, Errenteriako Alkatea; Arantxa Arzamendi, Andra Mari Abesbatzako Lehendakaria; eta Pello Leiñena, Eresbil Fundazioko zuzendaria.\nMusikaste Euskal Musikaren Asteak Eusko Jaurlaritzako Kultura Sailaren, Gipuzkoako Foru Aldundiaren eta Errenteriako Udalaren babesa du. Halaber, Kutxa Fundazioaren eta Laboral Kutxaren babesa du, eta Herri Arte Ekola, Musikene, Musikagileak, Musika Bulegoa eta Super Amara-ren laguntza.\nMusikaste2.jpeg 2 MB (jpeg)\nAndoni Iturbek urriaren 16tik 24ra egingo den Musikaste-ren 48. edizioaren aurkezpenean parte hartuko du\nKultura sailburuorde Andoni Iturbek Musikaste-ren 49. edizioaren aurkezpenean parte hartu du


Donejakue bidea - Arraitz Orkin Donejakue bidea - Arraitz Orkin\nIX. mendearen hasieran, Donejakue apostoluaren hilobia Compostelan aurkitzeak suposatu zuen Kristandade osotik Santiagorako erromesaldien hasiera. Hortaz, Nafarroa bilakatu zen Erdi Aroaz Europatik Galizara abiatzen ziren milaka erromesen derrigorrezko pasabide.\nBide guziek Compostelara eramaten zuten eta saihesbiderik ohikoenak Baztangoa eta Ebro Ibarrekoa izan ziren. Bainan XI. Mendean Santxo III Gartzes Nagusiak, arabeei berreskuratutako penintsulako erreinuetan nagusitu zenak, zenbait ibilbide batu zituen Nafarroako barnekoak bitara murriztuz: Luzaiden zehar sartzen zen ibilbide frantsesa eta aragoitarra Somport mendatetik zetorrena.\nBaztango bidea, bertze batzuk bezainbeste aztertua ez izan arren, Santiagorako ibilbide ezagunetatik zaharrenetarikoa da, erabiltzen baitzuten bereziki Baionako itsas-portuan lehorreratzen ziren erromesek.\nIbilbidea Urdazubi eta Zugarramurdin barna pasatzen da eta, Baztan ibarrean zehar jarraikiz, Belateko mendateraino iristen da.\nHemen, mendatean, Santiagotik 748 Km-ra, pausaldi bat egiteak merezi du erromatar galtzada ikusteko eta, berari jarraikiz, Belateko Andra Mari baseliza eta orduko garaian erromesei ostatu eskeitzen zien monastegi-ospitalea bisitatzeko.\nBideak Lantz aldera segitzen du (bere ihauteriei esker famatua), eta hortik Arreraino. Leku honetan, Compostelatik 715 Km-ra, Santiagorako bide nagusiarekin bat egiten du.\nAntzinako monastegi-ospitale hau 1160. urtearen inguruan izan zen eraikia Santiago bidearen adar garrantzitsu baten ondoan, hor barna pasatzen ziren erromesei jateko eta aterpe emateko.\nBere kokapenari esker, monastegiak ondasun eta opari anitz jaso zituen, ospe handiko garaiak ezagutuz. Erraterako, 1325. urtean hogeita bat fraile bizi ziren bertan erromesei lagunduz.\nMonastegi-ospitale honek historian zehar zenbait suntsiketa pairatu du: Albreteko Juan erregearen tropen aldetik 1513. urtean (Gazlelak buruturiko konkista garaia) erreinua mantentzeko ahaleginak porrot egin zuenean; 1764. urteko apirilaren 23an era ulertezinean erre egin zen eta barneko guzia (altzari, arropak eta…) erraustu ziren. Horma nagusiak arras kaltetuak gelditu ziren. Hori dela eta, zimentuak arteraino desmontatu behar izan zen. Hortxe beneratzen zen Ama Birginaren jatorrizko imagina ere erre zen. 1793.ean Konbentzio-Gerra garaiako frantsesen suntsiketa eta gero, etengabeko berreraiketa ondoren, antzinako eraikinetik ez da ia deus gelditzen. 1764.go sutea eta gero, monastegia berreraikitzearekin batera, egungo Ama Birgina egin zela ematen du. Tamaina txikiko tailua da eta Alkotzen beneratzen da, hara behin betiko eramanda Konbentzio-Gerran frantsesek suntsitu eta gero. Monastegira egiten ziren erromeriak (abuztuaren 28an) bertan behera gelditu ziren, monastegiaren betiko hondamena ekarriz.\nErdi Aroan ez zela egin ez galtzadarik ez kamiorik, baizik eta erromatar garaikoak erabili zirela teoriari jarraikiz, Belatekoa aro hartako bide berrerabilia izan liteke, kontutan harturik eskualde hau Baiona eta Gipuzkoaren arteko pasagune zela.\nBaseliza nabe bakarrekoa da bortz tarterekin eta kainoi zorrotzeko teilatuarekin. Hormak barnetik errebokatuta daude; kanpotik, aldiz, ongi landutako silarria ikus daiteke, era soilean paratua.\nSarreraren alboan, arku zorrotz bat osatzen duten bortz errebolta lerden eta apaingarrigabeak, harroinik gabedo hiru zutaberen gainean ezarrita daude. Laugarren eta bosgarren erreboltak, berriz, itsatsitako pilastran eta horman ezarrita daude, haien artean arku-sailak izanik.\nGoiko partean, ezker aldean, eraikin honetan berezia den leiho bat irekitzen da. Bere eiteari begira Berpizkundearen inguruan izan zitekeen egina. Pilastrarekin lerrotua dago, horman sartuagoa, oso estilizatilizatua eta goiko partea hestuagoa. Bao ireki hau forma errektangularreko bertze baten barnean kokatua dago.\nIparraldeko fatxadan bao iteresgarri bat agertzen da eiteari begira. Horma baino beranduagokoa dela ematen du, harria berrerabilia nabaritzen baita. Oinarrian alderik aldeko irtengune txiki bat dauka.\nBaseliza eta aldameneko eraikina bobeda baten bitartez loturik zirela erraten da. Beraz, bao honek bobedaren egitura eusteko balio zukeen. Atearen goiko partean ere badira harrizko bi irtengune, aipatutako bobeda edo estalpe txiki bat eusteko balio zuketenak.\nTenpluaren ipar aldean bortz ostiko sendo eta gotor ikus daitezke. Hauek egitearen arrazoina ez da jakiten. Elizak alde banatan atari bana izan zituzkeela pentsa daiteke, eta estalpearekin batera, erromesei babes ona eskein zioketela.\nBigarren eta hirugarren ostikoen artean, ipar aldean, bi mail txiki baten bidez sartzen den atetxo bat irekitzen da. Sarrerako leihoaren forma berdina du.\nHego aldean, nahiz eta ostiko sendoak ere izan, ataria osatzen zuten hormen oinarria ikus daiteke oraindik. Ostiko hauek geroagokoak dirudite, ezpaita logikoa estalperik gabeko beheko sua egitea, kontutan harturik su honek hara azaltzen ziren erromesak berotu behar zituela.\nGibelaldeak erromaniko ereduari jarraitzen dio. Erdian, goiko partean, gezi-leiho antzeko bano luze eta estua dauka.\nBarnealdean, hormaren erditik ateratzen diren hiru arku daude. Eraikin osoa bi isurialdeko teilatu piko samar baten bidez estalia dago, ulergarria eskualdeko klimatologiari begira.\nOinplano errektangularreko eraikina. Hormaren oinarria eta goiko paretak ez daude lerrokatuta. Bao txikiak harriz mugaturik. Ipar aldeak zenbait berezitasun ditu.\nAte formako bao hertsi bat dago eta bertze bat lurraren arrasean. Hego aldeko leihoak handixeagoak dira normala denez, alde horretatik argi eta bero gehiago sartzen baita, hotzagoa den iparreko aldearekin gonbaratuz.\nMonastegiak ganbara batzuk ditu. Sarrerako aldeak bao txiki bat dauka goiko partean eta piska bat beheraxeago handiagoak diren leiho errektangularreko lerro bat. Leiho guziak, bai elizakoak bai monastegikoak hobeki landutako harriz inguraturik daude. Sarrerak erdi-puntuko arkuko atea du.\nMonastegiko teilatuak hiru parte ditu: eki aldean parte bat; bigarren parte estuagoa, iparreko hormako ate itsuarekin bat egiten duena, eta hirugarren bat gainerako estaldura hartzen duena. Teilatuko lehen eta hirugarren parteetako teilak era bertikalean paratuta daude; bigarrengoak, berriz, horizontalki. Teilatua bi isurialdekoa da, bainan ez elizakoa bezain pikoa.


4º Laborategia - Kultura Zuzendaritza Nagusia - Vianako Printzea Erakundea\nLaborategia: Kulturaren nazioartekotzea\nContenido: Ondotik, proposamen bat aurkeztuko da kulturaren nazioartekotzeari buruzko think tank bat osatzeko, hots, Nafarroako sormen eta kultur sektorearen gaineko ideiak trukatzen lagundu asmo duen eztabaidagune bat.\nForo horrek ikuspuntu praktiko batetik begiratzen dio kulturaren nazioartekotzeari eta helburu du azaltzea zein den Europako oraingo testuingurua kultur politikaren eta kudeaketaren arloan eta zer jarduketa-aukera dituzten kultur eragile nafarrek.\nLehenik eta behin, azalduko da zein diren Europan kultur politikaren eta kudeaketaren arloa zuzentzen duten dokumentu gidari nagusiak. Ondoren, kultur proiektu europarren finantzabideetarako ildo nagusien berri emanen da. Ikuspegia osatzeko, jakinaraziko dira zein diren nazioarteko sareak eta zer lan-ildo nagusi dituzten kulturaren eta kultur eta sormen industrien arloan.\nTestuingurua zer-nolakoa den eta kulturaren arloan Europan jarduteko zer aukera dauden azaldu eta gero, eztabaida- saio bati ekinen zaio, eztabaidatzeko ea zein izan daitezkeen nazioartekotzeko molderik egokienak bertaraturiko kultur eragile bakoitzarendako, aintzat hartuz Nafarroako kulturaren aurrekariak, inguruabarrak eta etorkizuna.\nHizlaria: Cristina Ortega Nuere\nCristina Ortega Nuere doktorea, Universitat Oberta de Catalunya-ko irakaslea; 3Walks-eko zuzendaria, kultur aholkularia kulturaren arloan; eta WLO-Aisiaren Mundu Erakundearen Lanen zuzendaria.


FP Euskadi naiz, egunero zu bezalako milaka euskal enpresekin elkarlanean aritzen naiz.\nTalentua bilatzen, prestakuntza dualeko programa egokituen bitartez. Zure erakundeko pertsonak hazi, hobetu eta hezitzen lagunduko zaitut.\nZure berrikuntza estrategian ezinbestekoa bihurtuko naiz, eta nazioarteko merkatuetan sartzeko beharrezko ezagutzak emango dizkizut.\nFP Euskadi naiz, egunero bezalako milaka euskal enpresekin elkarlanean aritzen naiz.\nJarri zaitez kontaktuan eta eskatu informazio pertsonalizatua:\nZatoz hurbilen duzun\nAdegi, Cebek o Sea


Nerea Gantxegi eta Asier Riesgo jokalariak indarkeriaren aurka Diputazioak abiatu duen Eee!ntzun kanpainako protagonista dira - etakitto.eus\nNerea Gantxegi eta Asier Riesgo jokalariak indarkeriaren aurka Diputazioak abiatu duen Eee!ntzun kanpainako protagonista dira\nEibar KE-ko Nerea Gantxegi eta Asier Riesgo jokalariak, beste kirolari batzuekin batera, kirol arloko indarkeriaren aurka eta kirolaren balioen alde Gipuzkoako Foru Aldundiak egindako kanpainaren protagonista dira. Kanpainaren harira sortu duten “Haka” original baten bidez, Gipuzkoako neska-mutilek partiduetan “gozatzeko eta gozatzen uzteko” eskatuko diote harmailetan dagoen publikoari.\nZelaietako harmailetan izan diren oldarkortasun eta indarkeriazko gertaerak direla eta, Gipuzkoako Foru Aldundiak horren inguruko kezka agertu du eta, horrekin batera, jarrera horiek aldatzeko asmoz abiatu du kanpaina Kultura eta Kirol Departamentuak. Kanpainaren aurkezpenean esan dutenez, “gizarte osoak partekatu dezakeen mezu baikor baten bidez, balioetan jartzen du arreta, eskola kirolean parte hartzen duten haurrek kirolaz gozatzeko duten eskubidea ardatz hartuta. Eee!ntzun ekimenak eskola kirolean parte hartzen dute haurrak protagonista bihurtu nahi ditu, partiduetara joaten direnei harmailetan goza dezaten eta arbitro, entrenatzaile nahi jokalarien aurkako jokabide oldarkor eta biolentoak alboratu ditzaten eskatzeko”.\n#sdeibar #riesgo #gantxegi #kirol #zelai #harmaila #foru #aldundi #diputazio #eee!ntzun #haka #OrainGipuzkoa #indarkeria #sexismoa #balioak\n« Ostiralean zabaldu zuten Eibarko Artisten Elkartearen erakusketa Portalean eta apirilaren 29ra arte egongo da zabalik Itsas eta haize energiari buruzko jardunaldiak egingo dira bihar eta etzi Eibarko Ingeniaritza Eskolan »


PAG 2/10 - TOTAL 117 Jabetzak\npisu - Alicante (Pla del bon repos) , Eraikitako azalera 79m2, 3 Gelak, 1 bainugelak.\nSalmenta 114.800 €\nBulegoa - Alicante (Ensanche - Diputación) , Eraikitako azalera 124m2, 2 bainugelak.\n119.000 € - 4%\npisu - San Juan Playa (Albufereta) , Eraikitako azalera 73m2, 2 Gelak, 1 bainugelak, 100 Itsasora distantzia,...\npisu - Alicante (Pla del bon repos) , Eraikitako azalera 85m2, 2 Gelak, 1 bainugelak, Igogailua.\npisu - Alicante (Centro) , Eraikitako azalera 100m2, 3 Gelak, 1 bainugelak.\n160.000 € - 26%\npisu - Alicante (Plaza de toros - Mercado Central) , Eraikitako azalera 98m2, 2 Gelak, 1 bainugelak.\napartamentua - Torrevieja (Nueva Torrevieja) , Eraikitako azalera 70m2, 5m2, 2 Gelak, 2 bainugelak,...\npisu - Alicante (Playa San Juan) , Eraikitako azalera 60m2, 15m2, 2 Gelak, 1 bainugelak, 800 Itsasora...\npisu - Alicante (San anton) , Eraikitako azalera 110m2, 10m2, 2 Gelak, 1 bainugelak, 1 Itsasora...\npisu - Pilar de la Horadada (Pilar de la Horada) , Eraikitako azalera 83m2, 2 Gelak, 2 bainugelak.\npisu - Alicante (Tombola) , Eraikitako azalera 109m2, 3 Gelak, 2 bainugelak, Igogailua, Urbanizazioa.\npisu - Alicante (Ensanche - Diputación) , Eraikitako azalera 70m2, 3 Gelak, 1 bainugelak, Igogailua.\n146.990 € - 12%


OKELA | Nadia Barkate\n“Batzutan uste dut gizakiak egiten dituen produktuekiko obsesio esentzialista eta naif bat dudala, eta nire gaiek obsesio hori dutela, pertsonaren ideia, edota identifikazio kolektiboarena, edo feminismoarena, edo etorkizunarena, edo...”\nBehin betiko kontsiderazioak hartzea ez da izaten erreza niretzat, denboraz egiten den zerbait dela deritzot, eta ala ere, pozarren harrapatzen nauen zerbait da, hasi berria izango banintz modura. Marrazketak orainarteko lanetan izugarrizko garrantzia izan duela esan dezaket, imaginatzen dut, beste batzuek idazteak elikatzen duten bezela, nirean iruditeriak eta orden narratiboak duela garrantzia, arraroa badirudi ere, ezeri antzik hartzen ez diodan zerbait bilakatzen da artea niretzat.\nAzken aldian nire marazketak ilustrazioaren zantzu bat hartu du, sintesiaren eremutik aldenduz. oztopoak garratzitsuak direla esan dezaket. nire bizitzako momenturen batean oztopoak gainditzeak pirueta bikoitza egitera eraman naute, batzutan trakets, besteetan berriz besteak txunditzeko aina. Henning Bohl-en testu bat aurkitu nuen duela gutxi katalogo batean. Asko gustatu zitzaidan bere lanaren inguruan hitzegiteko zuen era urbila, egunerokotasunez, asteetako munstruez ari zen ( prozesuaz), hartutako erabakien ondorioz sortutako monstruak alegia. Ondorio horiek, bizitza hartzen dutelarik, hartutako erabakiez gaindi. Fikzio hoien patua errealitate bihurtzea da. Orduan pentsatu nuen, fikzio gisa ( abstrakzioa), materiala helmuga zela. Horrelako deklarazioak deigarriak irduitzen zaizkit, beste askoren antzera, eta batzutan uste dut gizakiak egiten dituen produktuekiko obsesio esentzialista eta naif bat dudala, eta nire gaiek obsesio hori dutela, pertsonaren ideia, edota identifikazio kolektiboarena, edo feminismoarena, edo etorkizunarena, edo artearen tradizioarena edo gaztetasunarena, edo teknikarena edo trazoarena. hau ez da gai kontua, ezta ere klimarena, artea totalitarioa eta nahasia da. Pertsonek utzitako arrasto eta aztarnak erakartzen naute, firmak edota gehiegikeriak.


Eap - iek izapideen nagusia - sarrera-irteeren erregistroa\nSarrera-irteeren erregistroa >\nREGWEB És kudeatzeko aplikazio bat presentziazko erregistroak sarrera eta irteera-erakunde batean. Tresna, erregistro-zenbaki bat azal bat eta erregistro-datuekin (bulegoa, data eta ordua) inprimatu daiteke dokumentuari buruzko datu-basean gordetzen dira. Erregistro guztiak beste kontsulta batzuk egiteko. aplikazio desberdinak kudea daitezke, bulegoak eta erregistro-esleitu erabiltzaileak horietako bakoitzari.\nFelip Suau Aretoak\n971784974 84974 Luz.\nREGWEB És kudeatzeko aplikazio bat presentziazko erregistroak sarrera eta irteera-erakunde batean. Tresna, erregistro-zenbaki bat azal bat eta erregistro-datuekin (bulegoa, data eta ordua) inprimatu daiteke dokumentuari buruzko datu-basean gordetzen dira. Erregistro guztiak beste kontsulta batzuk egiteko. aplikazio desberdinak kudea daitezke, bulegoak eta erregistro-esleitu erabiltzaileak horietako bakoitzari. Gainera, bai eta bidalketa-idazkien aldatzeko aukera ematen du egindako erregistroak sortu bulegoen artean.\nZerbitzu-mailan eskaintzen REGWEB apia automatikoki sortzeko garapen sarrera- eta irteera-erregistroen kontsultarako. Gainera, egindako aukera ematen du egin beharreko ekintzak programatzea jakin batzuen gainean egiten denean erregistro bulegoak.\nErregistro-zenbakiak eta sorrera bultzatzea.\nKudeaketa erregistro bulego, erakunde eta erabiltzaileak.\nKontsultak eta erregistro-aldaketak.\nGarapen-API erregistroak sortu automatikoak.\nProgramatutako atazak gauzatzeko arabera egindako erregistro bulego jakin batzuetan.\nMakroak grabatzea azkar sortzeko.\nZiurtagiria lortu du REGWEB SIR Lehena, eta hedatzea\nAdministrazio digitala da Idazkaritza Nagusiaren aplikazio baldintzak betetzen dituela egiaztatzen duen ziurtagiria REGWEB v3.1 trukatzeko beharrezko bidez erregistroak erregistro-interkonexio Sistema (SIR).\nZiurtagiria eskuratu eta ezartzearen bidez aldetik REGWEB v3.1 Eta Lurralde horretan (elikadura sanitatea) ahalbidetzen da SIR. (elikadura sanitatea) eta informazio-interkonexio a Lurralde ziurtagiria lortzeko prozesua gainerako administrazio eta erabiltzen ari diren edo irtenbidea ezartzea.\nAplikazioa REGWEB erregistro-aplikazio bat da garatua eta sustatuta. bereziki diseinatuta Dago Eta Lurralde, berriz, murriztu egin da beste administrazio, guzti honek egiaztatzen du hirugarren saria ” lehiaketaren Sharing and Reuse Awards ” eskualde batzordeak deialdia egin deneko Programaren bidez, europako ISA.\nREGWEB dago erabilgarri ezartzeko edozein erakunde eta iturburu-kodea estekan daude Deskarga-eremua konponbide CTT .\nEuropako batzordeak saritu egin du REGWEB aplikazioa Lehena, eta hedatzea\nAplikazioa REGWEB ondorioz, sarrera- eta irteera-erregistroak kudeatzeko erabiltzen da eta dagoeneko 14 herri-administrazioek Balear Uharteak, consigu i 3R edo saria hobeto reutilizació n bigarren mailako- n teknologikoa EDO ekologikokoak eskualde-mailan.\nProducción Lliure REGWEB:


Ability Digital Award saria jaso du Oiartzungo Udalak, instalakuntza publikoen modernizazioan eta kontrolean egindako lanarengatik\nOiartzungo Udalak ABB eta Excelencia de Sostenibilidadek ematen duten Ability Digital Award saria jaso du, administrazio publikoen kategorian. Atzo jaso zuten saria Agustin Lekuona Hirigintza zinegotziak eta Oier Etxebeste udaletxeko elektrikari buruak, Madrilen (Espainia).\nUdala instalazio publikoen digitalizazioan egiten ari den modernizazio lanak jaso du saria.\nOiartzungo Udaleko elektrikari taldea 2013an hasi zen instalazio elektrikoen kontrolak digitalizatzen. Gaur egun argiteria publikoa, udal eraikinak, kirol instalazioak eta ur-instalazioak digitalki kontrolatzeko gaitasuna du.


Lan Arloko Epaitegiak arrazoia eman dio ELAri eta Gasteizko Ariznabarra egoitzan langileen osasuna bermatzera behartu ditu Foru Aldundia eta enpresa — ELA Sindikatua\nLan Arloko Epaitegiak arrazoia eman dio ELAri eta Gasteizko Ariznabarra egoitzan langileen osasuna bermatzera behartu ditu Foru Aldundia eta enpresa\nLan Arloko Epaitegiak arrazoia eman dio ELAri eta Gasteizko Ariznabarra egoitzan langileen osasuna bermatzera behartu ditu Foru Aldundia eta enpresa Gasteizko Ariznabarra zahar egoitzan ELAk eskatutako kautelazko neurriek fruituak eman dituzte. Izan ere, sindikatuak jarritako demandari esker kautelazko neurrien aldeko ebazpena eman du epaitegiak eta, ondorioz, Aldundiak eta enpresak pauso errealak eman behar dituzte langileen segurtasuna eta osasuna bermatzeko koronabirusaren aurrean. ELA pozik dago Lan Arloko Epaitegiak sindikatuari arrazoia eman ziolako kautelazko neurrietan, eta Arabako Foru Aldundiari zein enpresari ohartarazi zielako osasun-krisiak ezin zuela ekarri bizitzarako, osasunerako eta prebentziorako oinarrizko eskubidea etetea. "Gure lan sindikalak eta legalak horretara behartu zituztenean hasi ziren pausoak ematen", esan du. Are gehiago, demandaren ondorioz Aldundiarekin berarekin biltzea lortu zutela gaineratu dute, eta osasun krisiaren aurretik eta ondoren kezkatzen zituzten gaiak mahai gainean jartzeko aukera izan zutela. "Gaur egun oraindik gorabeherak dauden arren, babes-material gehiago eta hobea dagoela esan dezakegu", ondorioztatu dute. https://www.ela.eus/eu/gasteiz/albisteak/lan-arloko-epaitegiak-arrazoia-eman-dio-elari-eta-gasteizko-ariznabarra-egoitzan-langileen-osasuna-bermatzera-behartu-ditu-foru-aldundia-eta-enpresa https://www.ela.eus/@@site-logo/elalogo.png\nGasteizko Ariznabarra zahar egoitzan ELAk eskatutako kautelazko neurriek fruituak eman dituzte. Izan ere, sindikatuak jarritako demandari esker kautelazko neurrien aldeko ebazpena eman du epaitegiak eta, ondorioz, Aldundiak eta enpresak pauso errealak eman behar dituzte langileen segurtasuna eta osasuna bermatzeko koronabirusaren aurrean. ELA pozik dago Lan Arloko Epaitegiak sindikatuari arrazoia eman ziolako kautelazko neurrietan, eta Arabako Foru Aldundiari zein enpresari ohartarazi zielako osasun-krisiak ezin zuela ekarri bizitzarako, osasunerako eta prebentziorako oinarrizko eskubidea etetea. "Gure lan sindikalak eta legalak horretara behartu zituztenean hasi ziren pausoak ematen", esan du. Are gehiago, demandaren ondorioz Aldundiarekin berarekin biltzea lortu zutela gaineratu dute, eta osasun krisiaren aurretik eta ondoren kezkatzen zituzten gaiak mahai gainean jartzeko aukera izan zutela. "Gaur egun oraindik gorabeherak dauden arren, babes-material gehiago eta hobea dagoela esan dezakegu", ondorioztatu dute.\nSindikatuak ospatzen du neurri hori, baina ez du ahaztu Arabako Foru Aldundiak orain arte langileei eragin dien babesgabetasuna, eta langileen segurtasuna eta osasuna arrisku larrian jartzea egotzi dio, babes-material egoki eta nahikorik ez emateagatik. Datuek hala erakusten dute: izan ere, 21 profesionalek positibo eman dute koronabirusagatik (gainera, langile batzuek positibo eman dute antigorputzetan), eta horrek lotura zuzena du norbera babesteko ekipamendurik eta gainerako babes-materialik ez izatearekin. Gogoratu behar da kutsatutako langileez gain, 40 erabiltzaile ere kutsatu direla eta 10 hildako izan direla.\nPandemiaren gailurrean, langileek eurek EPIak fabrikatu behar izan zituzten; berrerabili ezin ziren maskarak berrerabiltzen zituzten; esterilizatutako eta birziklatutako mantalak erabiltzen zituzten, erabilera bakarrekoak izanik, egoera txarrean iristen zirenak eta iragazgaiztasuna galdu zutenak; material akastunarekin lan egiten zuten, baita iraungita edo homologatu gabe ere, eta horrek ez zuen behar bezalako babesik ematen; eta abar luze bat.\nEgoera horretan, eta ikusita enpresak, eta batez ere, Aldundiak ez zutela urrats eraginkorrik eta errealik ematen, baizik eta haien erantzukizuna saihestu nahi zutela, ELAk erabaki zuen auzitegietara jotzea, langileek bizi zuten babesgabetasun-egoera egiaztatu ondoren, auzitegiei behartzeko beharrezko babes-neurri nahikoak eta egokiak presaz hartzera. "Aldundiak bere erantzukizuna bere gain hartu ez eta Eusko Jaurlaritzara, Osasun Ministeriora... bideratzen zuen bitartean edo materiala eskuratzeko zailtasunean babesten zen bitartean, jokoan zegoena langileen bizitzak, bizitzak eta osasuna ziren", azpimarratu du sindikatuak.\nEgoera hobetu bada ere, ELAk azpimarratu du erne daudela eta ekintza juridiko eta sindikal guztiak eskuragarri dituztela oraindik ere, edozein unetan langileen segurtasuna eta osasuna arriskuan jartzen badira. "Diputazioari eta enpresari ohartarazi nahi diegu balizko berragertze baten aurrean prest egon behar dugula eta ez dugula, berriz ere, aurreikuspen faltarekin jokatu behar". Hala, ohartarazi dute norbera babesteko nahiko ekipamenduak bildu behar direla, kalitate kontrastatukoak, eta plantilla indartu behar dela, lan-kargak onargarriak izan daitezen. Era berean, kategoria guztien arriskuak behar bezala baloratu behar dira, eta langile guztiak berdin babestu behar dira, inolako diskriminaziorik gabe. "Ezin dugu kutsatzea normalizatu, ezta langileak lanpostura joatera kondenatu ere, osasunerako eta bizitzarako benetako arriskuarekin", adierazi dute ELAtik.


Gobernu batzordearen erabakiak — Elgetako UdalaTelegram GlyphTelegram Glyph\nGobernu batzordearen erabakiak\n2003-04-24T11:34:00+02:00 2003-04-24T11:34:00+02:00 2003-04-24T11:34:00+02:00\nPagatzako industrialdea (Lehenengo erreka) urbanizatzeko proiektua, Ibur erreka (Elgeta-Eibar-Zaldibar) industrialdeko zatikako plana, Debagoieneko Lurraldearen Zatiko Plana (LZP) eta kirol esparruan egin behar diren lanak.\n1.- Pagatzako industrialdea (Lehenengo erreka) urbanizatzeko proiektua.\nApirilaren 16an egindako Gobernu Batzordeak Pagatzako industrialdea (Lehenengo erreka) urbanizatzeko proiektua hasiera batean onartzea erabaki zuen. Lan horietarako 5.022.311,84  izendatu dira (835.642.376 pezeta).\nProiektua aztertu gura duenak udaletxera jo dezake, bertan baitu ikusgai. Hasierako onarpena Gipuzkoako Aldizkari Ofizialean (GAOn) argitaratuko da.\nAurreikusten da lanak 2003ko ekainan esleitzea, eta uztailan hastea.\nOharra: Pagatzako industrialdeko lehen fasea amaituta dago (100.000 m2) eta orain bigarren faseari ekin behar zaio (80.000 m2)\n2.- Ibur erreka (Elgeta-Eibar-Zaldibar) industrialdeko zatikako plana\nApirilaren 16an egindako Gobernu Batzordeak onartu zuen Elgeta, Eibar eta Zaldibarko udalerrietan dagoen Ibur erreka industrialdeko zatikako planaren proiektua hasiera batean onartzea.\nProiektua aztertu gura duenak udaletxera jo dezake, bertan baitago ikusgai. Hasierako onarpena Gipuzkoako Aldizkari Ofizialean argitaratuko da.\n3.- Debagoieneko Lurraldearen Zatiko Plana (LZP)\nApirilaren 16an egindako gobernu batzordeak onartu egin zituen Debagoieneko LZPri egindako 3 alegazio:\na) Bergaraldea azpieskualdea orekatzeko Elgetak izango duen garrantziarekin eta 8 eta 16 urtera etxebizitza kopuruari dagokionez proposatutakoarekin ados dago batzordea.\nb) Pagatzako eta Ibur errekako industrialdeetako metro karratu kopurua zuzendu.\nc) Ekipamendu eta espazio libreak:\nMendiko museoa egiteko epeak aurreratzea 1. laurtekora (2003-2006)\nKirol ekipamendu gunea eta espazio libreak udalaz gaineko aisi guneak bezala hartzea.\n4.- Udal pilotalekua, gimnasioa, squasha, pasiloak eta abar pintatzeko lanak.\nApirilaren 22an hasita hainbat hobekuntza lan egin behar dira. Lan horien kostua 10.199 -takoa izango da (1.696.970 pta).\nHobekuntza lanak hauek dira:\na) Pilotalekua pintatzea.\nb) Tabernako langileentzako instalazioa.\nc) Trasteak gordetzeko armairua.\nd) Squasha pintatzea.\ne) Gimnasioa pintatzea.\nf) Kiroldegiko pasiloak eta kanpoaldea pintatzea.\nOharra: Pilotalekua itxita egongo da apirilaren 26ra arte. Squasha, aldagelak eta gimnasioa ezingo dira erabili apirilaren 24tik maiatzaren 5era. Sauna itxita egongo da apirilaren 24tik maiatzaren 2ra.


Okondoko auzo eta mendietatik 5 ibilbide - Okondo - Aiaraldea.eus\nOkondoko auzo eta mendietatik 5 ibilbide\nIzar Mendiguren Cosgaya 2013-08-30 09:47\nMendi artean egonik ere, zailtasun maila ezberdineko txango andana egiteko aukera eskaintzen du Okondok. Gallarraga du mendi garaiena, baina auzo eta baserrietatik ere paisaia bikainaz goza daiteke.\nNork uste zuen Okondon zer eginik ez dagoela? Sodupe, Aiara eta Laudioko mugen artean, badira ibilian gauza daitezkeen zenbait ibilbide, labur eta luze. Guzti horiek dokumentatu dituzte Okondoko Udalaren webgunean, leku interesgarriak barne.\nGallarraga da Okondoko puntarik gorena. Ganekogortara jotzeko ohitura ere badute askok, bi gailurrak nahiko gertu baitaude. Landeta baserritik abiatzen da Gallarragarako bidea, eta 4 orduko zeharkaldia da. Guztira, 13.9 kilometro dira Gallarraga (900 metro) eta Ganekogorta (999 metro) batzeko distantzia. Bidean, behiak, zaldiak edota saiak topatuko ditu ibiltariak. Mendilerroari dagokionez, EAEko Korridore Ekologikoen Sareko eremu gisa katalogatua dago, eta, besteak beste, bisoi europarra aurki daiteke bertan.\nUntxiaren kobazuloa barne hartzen du ibilbide honek, kareharrizko geruzan sortutako barrunbea. Horrez gain, Miñaurreko gaztainondoak zeharkatzen ditu txangoak. "Horien adarrak erabiltzen zituzten burdinoletan ikatza egiteko". 12.5 kilometroko zeharkaldia 3 ordu eta 10 minutuan egiten da, gutxi gorabehera, eta Agilatos eta Zartuña mendiak barne hartzen ditu. Historikoki ere, badu mamia inguruak: "Eremu maldatsu honek liskarrak sortu zituen Okondo eta Gueñes artean, 1574an, Exekuzio Gutunak Okondori aitortu ziolako eremuaren titulartasuna".\nBeste ibilbide bat San Romango elizatik 12.1 kilometroko itzulia da, San Roman, Gazteluzar,... lotzen dituena. 3 ordu eta 15 minututan osatzen da. Ardi eta behien artean igarotzen da bidea, eta Bilboko Burdin Hesiaren parte da. Izan ere, Gazteluzar gailurretik gertu 2 harlangaitz-hormak daude, Guda Zibilean Bilbo defendatzeko eraikiak. Horrez gain, Aretxarro, Mareazulo eta Molingitxi kobazuloak edota Jentilen leizea elkartzen ditu zirkuituak. Ugalde auzoan bukatzen da etapa, Zurikaldai jauregian, hain zuzen. Ibilbidea, oro har, malda eta zailtasun gabea da, pista eta harrizko bidea.\nUntzalde, Pagolar eta Markuartu\nIgerilekuetatik irtenda, Okondoko beste mendi bat ezagutzeko parada da honakoa: Pagolar. Inguruko pagoek eman zioten tontorrari izena, eta Okondo haranaren bistak barne hartzen ditu. Markuartuk, bestalde, baserri eta Ganekogorta zein Gallarragako magalez gozatzeko parada ematen du. 12.8 kilometroko ibilaldia da, eta 3 ordu eta 40 minutuan buka daiteke. Bidearen ezaugarriei dagokienez, azken 2 kilometroak salbu, ibilera errazekoa da. Pagolarrerako tartea pista eta bidezidorrez horitua dago. Hala ere, "desbideratzeei arreta jarri behar zaie", nabarmendu dutenez.\nUntzako eliza da beste ibilbide honen hasiera eta helmuga puntua. Untzako Santa Maria parrokia-eliza, Otaolako San Sebastian ermita eta Peñahinchada zeharkatzen ditu. Azken hau, 1.80 metroko hareharriak egin du ezagun, "Okondo eta Gordexolaren arteko muga zehazten du, eta Bikirrio gainaren azpian dago. Mahatsondoen panoramika ederra ikus daiteke bertatik". Txakolinaren lekuko da Basoaldu auzoa igarotakoan ikusten den Astobiza upategia, besteak beste. Orotara, 13.1 kilometroko zeharkaldia da, eta 3 ordu eta 15 minutuan gauzatzen da, batez beste.\nOkondo ibilian ezagutu nahi duenarentzat, informazio gehiago dago udalaren webgunean.\nArgazkiak: Aiaraldea.eus, Okondoko Udala, Laudioko Udala eta Astobiza Txakolindegia


Errealitate bihurtutako amets baten iragana eta oraina – Irunero\nHaizea Sendón Alarde Publikoko Santiago konpainiako kantinera izango da 2019 urtean. Oihana Picosek, berriz, duela 20 urte kantinera gisa alarde publikoan lehen aldiz parte hartzeko aukera izan zuen. Elkarrekin kantinera izateak dakartzan emozioak eta zereginak errepasatu dituzte.\nHaizeak hitz gutxi behar ditu aurten Alarde Publikoan kantinera gisa ateratzeak eragiten dizkion emozioak adierazteko, izan ere, begien distira bereziak eta aurpegitik desagertzen ez zaion irribarreak argi eta garbi erakusten dute. “Kantinera izatea errealitate bihurtutako ametsa da niretzat”. Kantinera izango zelaren berri ona etxean familiarekin zegoela jaso zuen.\nOihana Picosi, ordea, gauza asko etortzen zaizkio burura kantinera bezala desfilatu zuen urtea oroitzerakoan. Picosek azaldu duenez, “deskubrimendu bat izan zen niretzat alardea lehen aldiz barnetik bizitzea”. Ordura arte alardea ondo ezagutzen zuela uste zuen Oihanak, baina, esperientzia horren ostean, alardea bizitzeko modu ezberdin bat topatu zuen. Bigarren alardea eta garai nahasiak izan arren, Oihanak famili eta lagunen aldetik berotasun handia sentitu zuela gogoratzen du. Gainera, alardeari esker jende berri asko ezagutzeko aukera izan zuela aipatzen du ere.\n“Kantinera izatea errealitate bihurtutako ametsa da niretzat”\nHaizea Sendón, 2019ko Alarde Publikoko Santiago konpainiako kantinera\nKantinera izateak prestaketa-lan eta zeregin ugari dakartzan arren, Haizeak eginbehar guztiak kontrolpean dauzkala baieztatzen du pozik. Zeregin horietan laguntzeko Kantineren Komisioak lan garrantzitsua egiten du urtero. Oihana, kantinera izan ostean, Kantineren Komisioan laguntzaile gisa aritu zen zenbait urteetan zehar. “Kantinerei berotasuna eta aholkuak ematen dizkiegu bertan, jantzien prestaketarekin laguntzeaz gain”. Kantineren Komisioarekin izandako azken bileraren ostean, Haizeak kantinera jantzia eta barrika etxean dauzka jada.\nEkainaren 28an Oihana eta Haizeak berriro elkar ikusteko aukera izango dute. Izan ere, 2019ko alardeko kantinerak aurkeztuko dira egun horretan eta, aurreko urteetan bezala, Oihana Picos aurkezle lanetan arituko da. Egun horren inguruan Oihanak azaldu du, “niretzat opari bat da egun hori ikuspuntu horretatik bizitzeko aukera izatea, plaza beteta ikusi eta jendearen aurpegietan emozioak nola islatzen diren ikusteko”. Beste aldetik, Haizeak, Kantineren Aurkezpenaren eguna iristeko gogotsu dagoela adierazi du, berak azaldu duenez, “aurtengo jaietatik gehien espero dudan unea da”.\n“Deskubrimendu bat izan zen niretzat alardea lehen aldiz barnetik bizitzea”\nOihana Picos, duela 20 urte kantinera izandakoa\nOroitzapenak biltzeko urtea\nOihana Picosek azaldu duenez, milaka oroitzapen dauzka kantinera izan zeneko urtearekin loturik. Sentimendu eta bizipen berriez beteriko urte hartan erabilitako abanikoak eta bestelako gauza pertsonalak gordeta dauzkan arren, oroitzapen gehienak buruan gorderik gelditzen direla onartzen du.\nEgun, teknologien garapenari esker, oroitzapenak beste era batera gordetzeko aukerak daude ere. Haizea Sendónek bere blog pertsonalaz baliatzen da bere bizitzako gertakariak biltzeko. “Blogak Bailarina con sindrome de down izena dauka” azaldu du Haizeak eta, amaren laguntzaz, kantinera bezala izandako bizipenak bertan biltzeko asmoa du. Orain arte jasotako opariak edo aurrera eramandako prestaketa lanen argazkiak ikusgai daude jada eta jai egun nagusien ostean bizitako esperientziak irakurri ahalko dira bertan hemendik gutxira.\nHaizea Sendónek sorpresa eta lehen esperientziez beteriko San Pedro eta San Martzial jaiak biziko ditu aurten. Horretarako, gurasoak eramango ditu alboan uneoro. “Aurtengo sanmartzialak poztasunez gogoratu nahiko nituzke”, azaldu du Santiago konpainiako 2019ko kantinerak. Oihanak, ordea, kantinera urteaz disfrutatzeko aholkua eman dio, orain arte aurreko urteetan egin bezala. Hortaz gain, hurrengo urteez disfrutatzera gonbidatu du Haizea, alarde honek jaia alde ezberdinetatik bizitzeko eskaintzen duen aukera aprobetxatuz.\nPosted in ErreportajeakTagged alarde publikoa, irun, irunero, Kantinerak, sanmartzialak